મુંબઈ, 25 ઑક્ટોબર : આજે શાહરુખ અને ગૌરી ખાનના લગ્નને 21 વર્ષ પૂર્ણ થઈ ગયાં. આજના દિવસે જ શાહરુખ ખાને ગૌરી સાથે લગ્ન કર્યા હતાં અને જનમો-જનમનો સાથ સાથ નિભાવવાનો વાયદો કર્યો હતો. શાહરુખ અને ગૌરીના લગ્ન પોતાની રીતે જ ઘણાં રસપ્રદ છે કારણ કે શાહરુખ રહ્યાં ખાન પરિવારના અને ગૌરી હિન્દૂ-પંજાબી ખાનદાન સાથે સંકલાયેલાં છે. બે ધર્મોના લોકો આજે એક રુહ અને બે જિસ્મ છે. તેમના ઇશ્કે એક સુંદર દુનિયાનું નિર્માણ કર્યું કે જેમાં બે પુષ્પો પાંગર્યાં. આજે શાહરુખ-ગૌરીની રીયલ લાઇફ સ્ટોરી દુનિયા માટે દૃષ્ટાંત સમાન છે.